የፀጥታው ም/ቤት ኤርትራ በጦር መሳሪያ ዝውውር ወቀሰ
አዲስ አበባ፤ ሐምሌ 18/2005 (ዋኢማ) – የተባበሩት መንግስታት ድርጅት የጸጥታው ምክር ቤት በኤርትራና በሶማሊያ መካከል የሚደረገውን የጦር መሳሪያና የተተኳሽ ጥይቶች ዝውውር የአካባቢውን ሰላም አደጋ ውስጥ የሚከት በሚል አውግዞታል፡፡የኤርትራ ድርጊት በአካባቢው ሰላምና መረጋጋት እንዲደፈርስ የሚያደርግ በመሆኑ የጦር መሳሪያ ዝውውርን በተመለከተ ያለውን አለም አቀፍ ስምምነት ልታከብር ይገባል ብሏል የጸጥታው ምክር ቤት፡፡የጸጥታው ምክር ቤት በሶማሊያ እና ኤርትራ ላይ የጦር መሳሪያ ማእቀብ የጣለ ቢሆንም ሶማሊያ ግን የተወሰኑ ወታደራዊ ቁሳቁሶችን እንድታስገባና ወታደራዊ ስልጠና እንድታገኝ መፍቀዱ ይታወሳል፡፡ይሁን እንጂ ከባድ መሳሪይዎችም ሳይቀሩ በአካባቢው እየተዘዋወሩ በመሆኑ የጦር እቀባው ተጥሷል ያለው ምክር ቤቱ ህጉን በጣሱት ላይ እርምጃ ለመውሰድ እንደሚገደድም ነው የገለጸው፡፡ይህንን አስመልክቶም የጸጥታው ምክር ቤት በኤርትራና ሶማሊያ ላይ የጣለውን የጦር መሳሪያ እገዳ የሚከታተለውን የባለሞያዎች ቡድን የቆይታ ጊዜ እስከ መጭው አመት ታህሳስ ወር ድረስ እንዲራዘምም የዘ ዊንድ ሶር ስታር  ዘገባ   ኢሬቴድ እንደተረጎመው ፡፡